ಫಾತ್ಮಾ ಬೇಗಂ

**ಫಾತ್ಮಾ ಬೇಗಂ** (೧೮೯೨-೧೯೮೩) ಇವರು ಭಾರತೀಯ ನಟಿ, ನಿರ್ದೇಶಕಿ, ನಿರ್ಮಾಪಕಿ ಮತ್ತು ಚಿತ್ರಕಥೆಗಾರ್ತಿಯಾಗಿದ್ದು, ಭಾರತೀಯ ಚಿತ್ರರಂಗದ ಮೊದಲ ಮಹಿಳಾ ಚಲನಚಿತ್ರ ನಿರ್ದೇಶಕಿಯಾಗಿದ್ದರು. ನಾಲ್ಕು ವರ್ಷಗಳಲ್ಲಿ, ಅವರು ಅನೇಕ ಚಲನಚಿತ್ರಗಳನ್ನು ಬರೆದು, ನಿರ್ಮಿಸಿ ಮತ್ತು ನಿರ್ದೇಶಿಸಿದ್ದಾರೆ. ಅವರು ತಮ್ಮದೇ ಆದ ನಿರ್ಮಾಣ ಸಂಸ್ಥೆಯಾದ ಫಾತ್ಮಾ ಫಿಲ್ಮ್ಸ್ ಅನ್ನು ಪ್ರಾರಂಭಿಸಿದರು. ನಂತರ, ಅದು ವಿಕ್ಟೋರಿಯಾ-ಫಾತ್ಮಾ ಫಿಲ್ಮ್ಸ್ ಆಗಿ ಮಾರ್ಪಟ್ಟಿತು ಮತ್ತು ೧೯೨೬ ರಲ್ಲಿ, ಅವರ ಮೊದಲ ಚಿತ್ರ *ಬುಲ್ಬುಲ್-ಎ-ಪರಿಸ್ತಾನ್* ಅನ್ನು ನಿರ್ದೇಶಿಸಿತು.

## ಆರಂಭಿಕ ಜೀವನ
ಫಾತ್ಮಾ ಬೇಗಂ ಅವರು ಭಾರತದಲ್ಲಿ ಉರ್ದು ಮಾತನಾಡುವ ಮುಸ್ಲಿಂ ಕುಟುಂಬದಲ್ಲಿ ಜನಿಸಿದರು ಹಾಗೂ ಉರ್ದು ಭಾಷೆಯ ರಂಗಭೂಮಿಯ ಹಿನ್ನೆಲೆಯಿಂದ ಬಂದವರು. ಅವರ ಮುಸ್ಲಿಂ ಹಿನ್ನೆಲೆಯ ಕುಟುಂಬದವರು ಉರ್ದು ಭಾಷೆಯನ್ನು ಮಾತನಾಡುತ್ತಿದ್ದರು. ಅವರು ರಂಗಭೂಮಿಯಲ್ಲಿ ತರಬೇತಿ ಪಡೆದರು ಮತ್ತು ಹೆಚ್ಚಾಗಿ ಉರ್ದು ಮತ್ತು ಹಿಂದಿ ನಾಟಕಗಳಲ್ಲಿ ನಟಿಸಿದ್ದಾರೆ.

## ವೃತ್ತಿಜೀವನ
ಅವರು ಉರ್ದು ರಂಗಭೂಮಿಯಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ನಂತರ, ಅವರು ಚಲನಚಿತ್ರಗಳಿಗೆ ಸ್ಥಳಾಂತರಗೊಂಡರು ಮತ್ತು ಅರ್ದೇಶಿರ್ ಇರಾನಿ ಅವರ ಮೂಕ ಚಿತ್ರ *ವೀರ್ ಅಭಿಮನ್ಯು* (೧೯೨೨) ಚಿತ್ರಕ್ಕೆ ಪಾದಾರ್ಪಣೆ ಮಾಡಿದರು. ಪುರುಷರು ನಾಟಕಗಳು ಮತ್ತು ಚಲನಚಿತ್ರಗಳಲ್ಲಿ ಮಹಿಳೆಯರಾಗಿ ನಟಿಸುವುದು ಸಾಮಾನ್ಯ ಅಭ್ಯಾಸವಾಗಿತ್ತು, ಆದ್ದರಿಂದ, ಅವರು ದೊಡ್ಡ ಮಹಿಳಾ ಸೂಪರ್ಸ್ಟಾರ್ ಆದರು. ಫಾತ್ಮಾ ಬೇಗಂ ಅವರು ಬಿಳಿ ಚರ್ಮದವರಾಗಿದ್ದರು ಮತ್ತು ಪರದೆಯ ಮೇಲಿನ ಸೆಪಿಯಾ / ಕಪ್ಪು ಮತ್ತು ಬಿಳಿ ಚಿತ್ರಗಳಿಗೆ ಸರಿಹೊಂದುವಂತಹ ಗಾಢ ಮೇಕಪ್ ಧರಿಸಿದ್ದರು. ಹೆಚ್ಚಿನ ಪಾತ್ರಗಳಿಗೆ ನಾಯಕ ಮತ್ತು ನಾಯಕಿಯರಿಗೆ ಕೂದಲ ಕುಲಾವಿಗಳ ಅಗತ್ಯವಿತ್ತು.

೧೯೨೬ ರಲ್ಲಿ, ಅವರು ಫಾತ್ಮಾ ಫಿಲ್ಮ್ಸ್ ಅನ್ನು ಸ್ಥಾಪಿಸಿದರು. ನಂತರ, ೧೯೨೮ ರಲ್ಲಿ ವಿಕ್ಟೋರಿಯಾ-ಫಾತಿಮಾ ಫಿಲ್ಮ್ಸ್ ಎಂದು ಕರೆಯಲ್ಪಟ್ಟಿತು. ಅವರು ಫ್ಯಾಂಟಸಿ ಸಿನೆಮಾದ ಪ್ರವರ್ತಕರಾದರು. ಅಲ್ಲಿ ಅವರು ಆರಂಭಿಕ ವಿಶೇಷ ಪರಿಣಾಮಗಳನ್ನು ಹೊಂದಲು ಟ್ರಿಕ್ ಛಾಯಾಗ್ರಹಣವನ್ನು ಬಳಸಿದರು. ಅವರು ಕೊಹಿನೂರ್ ಸ್ಟುಡಿಯೋಸ್ ಮತ್ತು ಇಂಪೀರಿಯಲ್ ಸ್ಟುಡಿಯೋಸ್‌ನಲ್ಲಿ ನಟಿಯಾಗಿದ್ದರು. ಫಾತ್ಮಾ ಫಿಲ್ಮ್ಸ್‌ನಲ್ಲಿ ತಮ್ಮದೇ ಆದ ಚಲನಚಿತ್ರಗಳನ್ನು ಬರೆಯುವುದು, ನಿರ್ದೇಶಿಸುವುದು, ನಿರ್ಮಿಸುವುದು ಮತ್ತು ನಟಿಸುವುದು ಅವರ ಹವ್ಯಾಸವಾಗಿತ್ತು.

ಬೇಗಂರವರು ೧೯೨೬ ರಲ್ಲಿ, *ಬುಲ್ಬುಲ್-ಎ-ಪರಿಸ್ತಾನ್* ಚಿತ್ರದ ಮೂಲಕ ಭಾರತೀಯ ಚಿತ್ರರಂಗದ ಮೊದಲ ಮಹಿಳಾ ನಿರ್ದೇಶಕಿಯಾದರು. ಚಿತ್ರದ ಯಾವುದೇ ಮುದ್ರಣಗಳು ಪ್ರಸ್ತುತ ಅಸ್ತಿತ್ವದಲ್ಲಿಲ್ಲವಾದರೂ, ಹೆಚ್ಚಿನ ಬಜೆಟ್ ನಿರ್ಮಾಣವನ್ನು ಅನೇಕ ವಿಶೇಷ ಪರಿಣಾಮಗಳನ್ನು ಒಳಗೊಂಡಿರುವ ಫ್ಯಾಂಟಸಿ ಚಿತ್ರವೆಂದು ವಿವರಿಸಲಾಗಿದೆ. ಇದು ನಿಜವಾಗಿದ್ದರೆ, ಈ ಚಿತ್ರವು ಬೇಗಂ ಅವರನ್ನು ಜಾರ್ಜ್ ಮೆಲಿಸ್‌ನಂತಹ ಫ್ಯಾಂಟಸಿ ಸಿನೆಮಾದ ಆರಂಭಿಕ ಪ್ರವರ್ತಕರಲ್ಲಿ ಒಬ್ಬರನ್ನಾಗಿ ಮಾಡುತ್ತದೆ. ಅವರು ಇನ್ನೂ ಅನೇಕ ಚಲನಚಿತ್ರಗಳನ್ನು ನಿರ್ದೇಶಿಸಿದರು. ಅವರ ಕೊನೆಯ ಚಿತ್ರ ೧೯೨೯ ರಲ್ಲಿ, *ಗೋಡೆಸ್ ಆಫ್ ಲಕ್*.  ೧೯೩೮ ರಲ್ಲಿ, ಫಾತ್ಮಾರವರು ತಮ್ಮ ಸ್ವಂತ ಕೃತಿಯಲ್ಲಿ ನಿರ್ಮಾಣ ಮತ್ತು ಪ್ರದರ್ಶನವನ್ನು ಮುಂದುವರಿಸುವಾಗ, *ದುನಿಯಾ ಕ್ಯಾ ಹೈ?* ಚಿತ್ರದಲ್ಲಿ ಕೊಹಿನೂರ್ ಸ್ಟುಡಿಯೋಸ್ ಮತ್ತು ಇಂಪೀರಿಯಲ್ ಸ್ಟುಡಿಯೋಸ್ಗಾಗಿ ಕೆಲಸ ಮಾಡಿದರು.

ಅವರು ೧೯೪೦ ರಲ್ಲಿ ತಮ್ಮ ಕೊನೆಯ ಚಿತ್ರ *ಡೈಮಂಡ್ ಕ್ವೀನ್‌‌ನಲ್ಲಿ* ಫೈಮಾ ಪಾತ್ರದಲ್ಲಿ ಕೆಲಸ ಮಾಡಿದರು.

## ವೈಯಕ್ತಿಕ ಜೀವನ
ಅವರು ಸಚಿನ್ ರಾಜ್ಯದ ಮೂರನೇ ನವಾಬ್ ಸಿದಿ ಇಬ್ರಾಹಿಂ ಮುಹಮ್ಮದ್ ಯಾಕುತ್ ಖಾನ್ ಅವರನ್ನು ವಿವಾಹವಾದರು ಎಂದು ಹೇಳಲಾಗುತ್ತದೆ.  ಆದಾಗ್ಯೂ, ನವಾಬ್ ಮತ್ತು ಫಾತ್ಮಾರವರು, ನವಾಬ್ ನಡುವೆ ಮದುವೆ ಅಥವಾ ನವಾಬ್ ಅವರ ಯಾವುದೇ ಮಕ್ಕಳನ್ನು ತಮ್ಮದೇ ಎಂದು ಗುರುತಿಸಿದ ಬಗ್ಗೆ ಯಾವುದೇ ದಾಖಲೆಗಳಿಲ್ಲ. ಇದು ಮುಸ್ಲಿಂ ಕುಟುಂಬ ಕಾನೂನಿನಲ್ಲಿ ಕಾನೂನುಬದ್ಧ ಪಿತೃತ್ವಕ್ಕೆ ಪೂರ್ವಾಪೇಕ್ಷಿತವಾಗಿದೆ. ಅವರು ಮೂಕ ಸೂಪರ್‌ಸ್ಟಾರ್‌ಗಳಾದ  ಜುಬೇದಾ, ಸುಲ್ತಾನಾ ಮತ್ತು ಶಹಜಾದಿ ಅವರ ತಾಯಿಯಾಗಿದ್ದರು. ಅವರು ಹುಮಾಯೂನ್ ಧನರಾಜ್‌ಗೀರ್ ಮತ್ತು ದುರ್ರೆಶಹ್ವಾರ್ ಧನರಾಜ್‌ಗೀರ್ ಅವರ ಅಜ್ಜಿಯಾಗಿದ್ದರು, ಹೈದರಾಬಾದ್‌ನ ಜುಬೇದಾ ಮತ್ತು ಮಹಾರಾಜ ನರಸಿಂಗಿರ್ ಧನರಾಜ್‌ಗೀರ್ ಮತ್ತು ಸುಲ್ತಾನಾ ಮತ್ತು ಕರಾಚಿಯ ಪ್ರಮುಖ ಉದ್ಯಮಿ ಸೇಠ್ ರಜಾಕ್ ಅವರ ಪುತ್ರಿ ಜಮಿಲಾ ರಜಾಕ್ ಅವರ ಪುತ್ರಿ. ಅವರು ಮಾಡೆಲ್ ಆಗಿ ಬದಲಾದ ನಟಿ ರಿಯಾ ಪಿಳ್ಳೈ ಅವರ ಮುತ್ತಜ್ಜಿಯೂ ಆಗಿದ್ದರು. ಅವರು ಅವರ ಮೊಮ್ಮಗಳು ದುರ್ರೆಶಹ್ವಾರ್ ಧನರಾಜ್‌ಗೀರ್ ಅವರ ಮಗಳಾಗಿದ್ದರು.

## ಮರಣ
ಬೇಗಂರವರು ೧೯೮೩ ರಲ್ಲಿ, ತಮ್ಮ ೯೧ ನೇ ವಯಸ್ಸಿನಲ್ಲಿ ನಿಧನರಾದರು.

## ಚಲನಚಿತ್ರಗಳು
### ಮೂಕ ಚಲನಚಿತ್ರಗಳು
### ಟಾಕಿ ಚಲನಚಿತ್ರಗಳು
### ಲೇಖಕಿ
### ನಿರ್ದೇಶಕಿ
### ನಿರ್ಮಾಪಕಿ
## ಪರಂಪರೆ
ಅವರ ಪರಂಪರೆಯನ್ನು ಅವರ ಪುತ್ರಿಯರಾದ ಸುಲ್ತಾನಾ, ಶಹಜಾದಿ ಮತ್ತು ಜುಬೇದಾ ಅವರು ಭಾರತದ ಮೊದಲ ಟಾಕಿ *ಆಲಂ ಅರಾದಲ್ಲಿ* ಅಭಿನಯಿಸಿದರು.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* 
* 

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಮುಸ್ಲಿಮ್
ವರ್ಗ:ಮಹಿಳೆ
ವರ್ಗ:ಚಲನಚಿತ್ರ ನಟಿಯರು